paragraph_text: Postavljanjem za velikog vezira Mustafu Koprulua, brata Ahmeda Koprulua u jesen 1689., koji odlučnim mjerama najprije zaustavlja pobune i sređuje stanje u zenlji, dolazi tijekom 1690. i do ratnog preokreta. Nakon izgubljene bitke kod Kačanika 1. siječnja 1690. carske vojska se povukla na sjever, a s njom se povlači i dio pobunjenih naroda, osobito Srba s Kosova, te veći dio klera koji je dao podršku caru Leopoldu, na čelu s patrijarhom Čarnojevićem). Veliki vezir u opsadi ponovno osvaja Beograd, kao i sve druge izgubljene dijelove južno od Dunava, dok bosanski Osman paša ponovo osvaja veći dio Slavonije, pokušavši bezuspješno osvojiti i Osijek, nakon čega se Veliki vezir trijumfalno vraća u Carigrad. Iduće godine spremao se krenuti "na Budim".